CELEX: 62010CB0590
Language: fi
Date: 2011-11-22 00:00:00
Title: Asia C-590/10: Unionin tuomioistuimen määräys (kuudes jaosto) 22.11.2011 (Bayerischer Verwaltungsgerichtshofin (Saksa) esittämä ennakkoratkaisupyyntö) — Wolfgang Köppl v. Freistaat Bayern (Työjärjestyksen 104 artiklan 3 kohdan ensimmäinen alakohta — Direktiivi 91/439/ETY — 1 artiklan 2 kohta sekä 8 artiklan 2 ja 4 kohta — 7 artiklan 1 kohta — Ajokorttien vastavuoroinen tunnustaminen — Kansallisen ajo-oikeuden peruuttaminen — Toisen jäsenvaltion myöntämä B-luokan ajokortti — Asuinpaikkaa koskevan edellytyksen noudattamatta jättäminen — Saman jäsenvaltion myöhemmin myöntämä C-luokan ajokortti — Asuinpaikkaa koskevan edellytyksen noudattaminen — Vaatimus, jonka mukaan B-luokan ajoneuvojen ajo-oikeuden on oltava voimassa C-luokan ajoneuvojen ajo-oikeuden myöntämisajankohtana)

14.4.2012   
            
            
               FI
            
            
               Euroopan unionin virallinen lehti
            
            
               C 109/3
            
         Unionin tuomioistuimen määräys (kuudes jaosto) 22.11.2011 (Bayerischer Verwaltungsgerichtshofin (Saksa) esittämä ennakkoratkaisupyyntö) — Wolfgang Köppl v. Freistaat Bayern
   (Asia C-590/10) (1)
   
   (Työjärjestyksen 104 artiklan 3 kohdan ensimmäinen alakohta - Direktiivi 91/439/ETY - 1 artiklan 2 kohta sekä 8 artiklan 2 ja 4 kohta - 7 artiklan 1 kohta - Ajokorttien vastavuoroinen tunnustaminen - Kansallisen ajo-oikeuden peruuttaminen - Toisen jäsenvaltion myöntämä B-luokan ajokortti - Asuinpaikkaa koskevan edellytyksen noudattamatta jättäminen - Saman jäsenvaltion myöhemmin myöntämä C-luokan ajokortti - Asuinpaikkaa koskevan edellytyksen noudattaminen - Vaatimus, jonka mukaan B-luokan ajoneuvojen ajo-oikeuden on oltava voimassa C-luokan ajoneuvojen ajo-oikeuden myöntämisajankohtana)
   2012/C 109/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bayerischer Verwaltungsgerichtshof
   
      Asianosaiset
   
   
      Kantaja: Wolfgang Köppl
   
      Vastaaja: Freistaat Bayern
   
      Oikeudenkäynnin kohde
   
   Ennakkoratkaisupyyntö — Bayerischer Verwaltungsgerichtshof — Euroopan unionin perusoikeuskirjan 2 artiklan 1 kohdan ja 3 artiklan 1 kohdan sekä yhteisön ajokortista 29.7.1991 annetun neuvoston direktiivin 91/439/ETY (EYVL L 237, s. 1) 1 artiklan 2 kohdan sekä 8 artiklan 2 ja 4 kohdan tulkinta — B-luokan ajokortti, jonka jäsenvaltio on asuinpaikkaa koskevaa edellytystä noudattamatta myöntänyt toisen jäsenvaltion kansalaiselle sen jälkeen, kun tämän kansallinen ajokortti on peruutettu määräaikaisesti ja kun ajanjakso, jonka aikana tällaista ajokorttia ei saa hakea uudestaan, on päättynyt — Se, että sama jäsenvaltio myöntää myöhemmin C-luokan ajokortin asuinpaikkaa koskevaa edellytystä noudattaen — Asuinjäsenvaltion mahdollisuus kieltäytyä tunnustamasta kyseisten ajokorttien pätevyyttä
   
      Määräysosa
   
   Yhteisön ajokortista 29.7.1991 annetun neuvoston direktiivin 91/439/ETY, sellaisena kuin se on muutettuna 14.9.2000 annetulla komission direktiivillä 2000/56/EY, 1 artiklan 2 kohta sekä 8 artiklan 2 ja 4 kohta eivät ole esteenä sille, että jäsenvaltio kieltäytyy tunnustamasta toisen jäsenvaltion sellaiselle henkilölle myöntämää B- ja C-luokkien ajoneuvojen ajo-oikeutta, jonka osalta ensimmäinen jäsenvaltio on aikaisemmin ryhtynyt kyseisen direktiivin 8 artiklan 2 kohdassa tarkoitettuihin toimenpiteisiin, kun B-luokan ajoneuvojen ajo-oikeus on myönnetty jälkimmäisessä jäsenvaltiossa mainitun direktiivin 7 artiklan 1 kohdan b alakohdassa säädetyn vakituista asuinpaikkaa koskevan edellytyksen vastaisesti, mikä ilmenee kyseisen ajo-oikeuden nojalla annetussa ajokortissa olevista maininnoista, ja kun C-luokan ajoneuvojen ajo-oikeus on myönnetty ensimmäisen oikeuden perusteella ilman, että mainitun vakituista asuinpaikkaa koskevan edellytyksen noudattamatta jättäminen ilmenisi siitä uudesta ajokortista, joka on annettu kyseisen C-luokan ajoneuvojen ajo-oikeuden perusteella.
   
      (1)  EUVL C 95, 26.3.2011.